b'\n_START_ARTICLE_\nPapirus Boulaq 18\n_START_PARAGRAPH_\nPapirus Boulaq 18 je staroegip\xc4\x8danski hierati\xc4\x8dni dokument iz obdobja Trinajste dinastije. Ohranjena sta dva dela dokumenta, ki sta zdaj shranjena v Egip\xc4\x8danskem muzeju v Kairu (CG 58069)._NEWLINE_Dokoment, napisan okoli leta 1750 pr. n. \xc5\xa1t., je povezan s faraonovim dvorom. Vsebuje seznam dvornih uradnikov in obrokov, ki so jih dobivali vsak dan. Med pomembnimi omenjenimi uradniki sta na primer vezir Anku in celo kraljica Aja. Dokument ima zato velik zgodovinski pomen. Poro\xc4\x8da tudi o faraonovem potovanju v tempelj v Medamudu in prihodu nubijske delegacije._NEWLINE_Natan\xc4\x8dno datiranje dokumenta je sporno, ker je faraonovo ime zelo po\xc5\xa1kodovano. Starej\xc5\xa1i egiptologi so v faraonu prepoznali Sobekhotepa II., novej\xc5\xa1e raziskave, predvsem egiptologa Kima Ryholta,  pa ka\xc5\xbeejo, da je faraon ali Imireme\xc5\xa1a ali Sehetepkare Intef IV.'